
zum vierte stueckli

bevor de author jetzt will wiiterfaahre i dere gschicht und dmuria vorstelle wo sich fuer en uufbou vor palestinensische gsellschaft iisetzt … will der andreas buechel, so heisst de schriiberling vo dene ziile, no chli ueber sich selber rede und wie ner dwelt und so gseht
huet het er ir ziitig choenne laese, wie anderi nationalstaate dschwiiz kritisiere tuend ob mangelhafte gsellschaftliche standards, und wie denn die andere nationalstaate ebe gnau i dene bereiche wo sie ar schwiiz kritisiere no vill groesseri missstaend hei
und de author gseht bi sich selber oeppe sgliche muster, er tuet luuthals der anderi kritisiere, der nationalstaat schwiiz und het ja bi sich selber, i sim eigene laebe oeppe no ziemlich grossi baustelle, beziehige wo nid rund laufed mit de mensche won er jede tag ir stadt bern gseht wo ner sich sehr vill uufhaltet … 
oeppe de wichtigsti punkt isch wohl em author sini chrankheit, dass er vo niemertem will oder chan en befehl aneh, en ratschlag oder en ermahnig und er ziemlich schnell uusraschtet wenn oepper en versuecht umenand zdirigiere … in letzter ziit het ers sowiit gschafft dass er die agressione und wuetafaell het choenne zuechelaa und au mengisch direkt oepper aazgriffe verbal wo en speziell plaget  … isch en fortschritt zu fruehner woner alles i sich inegfresse het und wegsteckt ums nachher ufen anderi ungsundi art zkompensiere oder eifach im eigene koerper abzlaagere was moeglicherwiis zu enorme schaedigunge vor gsundheit chan fuere
es isch im no huet nid klar wie ner no besser choent reagiere als uuswiche oder verbal agressiv zwerde … doch eigentlich scho, aber das mit em verstoo, die person zverstoo zversueche wo eim umendand wod dirigiere und id engi triibt um sich besser zfuehle, das isch dem author meischtens nid moeglich well er sich gar nid so tuef wot iilaa uf die persone wo en stressed und ihreni problem
villicht isch au das mit em gschichtli schriibe von enere guete welt, enere schoene gsellschaft, enere zuekunft wo dmensche zaemehebed und mitendand dproblem aapacket, loesige umsetzted so bald wie moeglich …
villicht isch grad das hobby oder die therapie vom andreas au es bizli wiit en uusred wo ner sich selber giit, so im stil … ich wott mich nid iilaa uf die problem wo i mim eigene laebe a mich anetrete, wo uf mich zuechoeme und aktiv um mis verstaendniss werbed … ich will lieber versueche e fantastischi utopischi variante vo enere realitaetsveraenderte noeche zuekunft zertraeume, zerspekuliere, hie im fantastische gschichtli schriibe chan ich mini
schoepfigschraft besser iisetze als i de begegenige mit mensche vo agsicht zu agsicht
und das isch doch nid emol verchert, seit sich de wo das hie schriibt … wer seit denn dass ich mich muess uf alles iilaa wo mir vor dfuess gworfe wird, was mir entgegeschluedered wird… choent ja eifach uuswiche als waers noed wirklich a mich adressiert, isch es villicht ja au nid, villicht isch es au eifach so dass zu jedere ziit sibe oder zeh problem oder themas hin und hersause i dem ruum wo verschideni mensche zaeme choeme, segs ar arbeit, ir freiziit, im uusgang, bi de familiezaemekunft… und es isch ir freiheit vo jedem einzelne mensch usezlaese oder uszsortiere was eim grad im moment choent haelfe, was eine oder eini grad jetzt chan verchrafte und was wuerklich grad e chli zu heftig isch 
also bim author isch ebe das authoritaetsproblem ziemlich akut immer … und no schlimmer machts dass er selber grad maengisch au no wot befehle, wenn sich dsituation ergiit … oft merkt ers nid, aber wenn er glueck het, saeged es im die andere und ab und zue glingts im daenn wieder chli bescheidener zwerde und vo sim groessewahn obenabe zcho 
en anders ganz wichtigs thema isch sin wunsch nach maennlich wiibliche innere uusglicheheit, sin wunsch androgyneas zwerde, en zweigchlechtliche mensch wo je nach situation meh maennlich oder meh wiiblich chan sii, meh vaeterlich oder muetterlich, bruederlich oder schwesterlich … en noble wunsch wien er ganz richtig sich selber lobt, en ganze maensch zwerde isch sit jahrtuusige en weg wo vo vilne reisende ir persoenlichkeitswachstum ebeni gwaehlt wird um dgegesaetz ir welt i sich selber zvereine zversueche
aber denn isch do ebe no sin sexualtrieb wo ihn no ziemlich huefig zum macho denke verleited … so luegt er denn bi junge wie aelterne fraue uf ihre buuse und ihres fuedli und denn noed oeppe versteckt oder verschaemt 
sondern mit ziemlich offenem genuss und ere zum teil es bizeli oder sogar es bizeli vil zfeschter intensitaet … wahrschinlich isch das es sexistisches verhalte wo i dem moment de maa i mir sich erlaubt, die an mir verbiilaufendi schoeni frau als objekt zmissbruuche um mini ueberschuessigi sexuelli energie druf zprojeziere … aber au hie stoert mich de begriif objekt, nei i dem moment won ich mich amene schoene buuse erfreue oder amene amaecheliche fuedli… amene erfreulichi gsicht, anere lebendige uustrahlig … i dem moment tuen ich wohl mini sexuelli luscht mit villicht dem sexuelle potential verbinde vo dere a mir vorbiilaufende frau … und sproblem isch nid dass ich dfrau wuerd gringschaetze, nei das nid, ich will ja selber maa wie frau sii, bewundere und verehre de koerper vor frau wie au ihres gfuehlslaebe, ihri gedankegaeng wenn ich denn glegeheit han sie in ihrer ungstoertheit in ihrer freie entfaltig wahrznaeh was ja in ere vo maenner dominierte welt nid oft vorchuunt … ebe mis problem isch nid dass ich oeppe nid wuerd fraue schaetze wo mir zuefaellig begegne … oder au weniger zuefaellig … nei, mis problem isch, dass ich nid immer respektiere wenn e wiibliche mitmoensch ganz klar signalisiert, dass sie noed interessiert isch a mine sexuelle gedanke und gfuehl 
mmmh… isch mir jetzt au gar noed so klar wie korrekt die selbstbeobachtig isch … choent ja au sii dass ich das nur saege hie und eigentlich wuerklich glaube, dass es gar kei rolle spiile wuerd oeb oepper interessiert isch 
a sexuelle oder anderschartige psychische annoecherige, dass ich wuerklich wuerd glaube, dass ich sraecht hebi alles was im moment ufechunt, jedi sexuelli oder andersch garteti gfuehlsregig uuszlebe im mim luege und gspuere … villicht glaub ich ja, dass wenn immer zwei mensche sich begegne, egal jetzt oeb abgmacht oder nid, oeb sie sich scho zae jahr kenned oder no nie gseh hend, egal jetzt oeb sie sich imene buero traeffed oder uf de strass oder hinterand ar kasse im lade stoend 
villicht glaub ich ja im innerste dass es unbedingt wichtig isch, dass ich uf das reagiere was i mir ufechund wenn mis unsichtbare aura koerperfeld sich mit dem von enere ander person mischt
ja wahrschinlich isch es eso … aber denn choent ich ja no immer au de wunsch respektiere vo abstand und wahrig vor wuerde … was konkret heisse wuerd, weniger lang anezluege, weniger starch mich zkonzentriere uf das was da grad passiert wenn sich dfelder vermische bim enand passiere … bim passante sii
um jetzt langsam die selbstbeobachtig fuer en moement zverloo und villicht glich no e chli vor muria zverzelle … no ganz churz:
wenn ich als subjekt emene andere subjekt begegne, wo mir entspricht, wo mine wuensch, mim verlange uf sexueller, gfuehls und intelligenzebeni … wenns e reaktion git … denn doerf ich die reaktion schetze und ehre, darf dankbar sii fuer de churzi moment wo sich de mir mir reagierendi mitmensch sich i mini noechi begeh het um enand dkoerperfelder zverwirble oder enand zberichere mit dem was mer vo enand choi lerne oder wie mer choend enand helfe ganz zwerde … und ich muess mich nid schaeme fuer die reaktion, aber ich doerf au es abwehrsignal respektiere und muess der mitmoensch nid als en selbstbedienigslade aaluege wo ich mich chan nach herzensluscht bediene mit was ich grad bruuche
mmmh… oder villicht doch ? aber denn villicht gits hie denn grad die verbindig vo dene beide theme … ich wirde vo dominante mensche uufgsuecht wo mich imene moment vo offeheit und konzentration wei beriite… uf mir riite geistig emotionell … und han die attackene damit verdient well ich die andere weiche sanfte maensche nach dene ich mich sehne schamlos benutzt han indem ich sie zu lang aagstarrt han, mich an ihrer sanfte uustrahlig so fescht glaabt han dass es ihne schmerze gmacht het
uuups … das isch jetzt aber en ziimliche brocke, waer vilicht gschiider ich taet das wider loesche und i mir selber nochli besser erforsche, aber denn nei, warum au… isch doch wichtig dass ich mini spekulatione und anoecherige chan beschriibe …
nei ich lan das jetzt so laa staah
und saege derzue… ich weiss dass ich so einigi faehler han und oftmals immer wider de gliichi bloedi misstritt mache, wo mir wehtuet wie mim mittmoensch

oh ich choent nomel e halb stund so wiiterschriibe und mich i eis zueg ineschriibe, was wohl villicht sehr guet waer aber denn au wider es bizeli starch ablenke wuerd vor gschicht wonich wottt verzelle … e gschicht wo en moegliche weg beschribe wird wie dliebi zur freiheit choent in politische alltag iifluesse 

fuer de author wo ganz en huufe persoenlichi problem het … oder persoenlichs entwickligspotential … no nid erfuellti wuensch … isch es ganz klar, dass dschwiiz als nationalstaat nid sendi vor entwicklig chan sii
fuer ihn isch es offesichtlich, dass es sehr wahrschinlich triftigi gruend geh het zur gruendig vor eidgenosseschaft, klar het mer das nid choenne akzeptiere, dass die franzoesische, duetschi, oestrichische, italienische usw sich selber als adlig betrachtende uusbueterfamilie oisi vorfahre zu ihrne sklave gmacht hend … aber denn isch doch au soviel falsch gloffe under de eidgenosse selber, hend die einte stedt ganzi landgebiet dominiert und 
draeuberei under enang isch wahrschiinlich nid vil weniger schlimm gsi als unter dene sich selber koenig schimpfende monschterbandene … de author andreas het ir schuel so megamaessig glitte unter em gschichtsuntericht, unter em zwang muesse usswenndig laerne wer wenn a welem datum werum abgehacket het … das isch voll die geischtigi vergwaltigung gsi … und ich schwoere euch … wenns einzige isch wonich wird 
mich iisetze bis am schluss vom mim laebe … isch es duufhebig vor schuelpflicht, was fuer e grausamkeit isch das, emene unschuldige chind de chopf zfuelle mit de grausamkeite vo mensche vor 500 und 1000 jahr begange hend… gaege sin wille es chind derzue zwinge graeueltaate vo mitmensche zmemorisiere um sie daenn es paar taeg oder wuche spaeter denn wieder uufzschriibe oder ich weiss noed oeb das noed no schlimmer isch … si muendlich zwiederhole
huet wonich zweivierzg jahr alt bin, han ich endlich, maengisch … di inneri weisheit erlangt, nur die wort mir zmerke wo mir gfalled oder das wuesse mir zmerke wo ich moecht bruuche uf mim weg zur freiheit … aber es giit no immer situatione won ich sache saege in enere begegnig, wo gar noed mim wese entspreche, wonich eifach saege um em andere mensch zgfalle und well ich gspuere dass er es erwarted oder dass er oder sie mich denn meh gaern hett wenn ich mich so oder so verhalte … isch maengisch voll der horror die abhaengigkeit vo harmonische begegnig mit andere mensche
grad huett han ich zu oepperem gseit, dass ich meh und meh mich vo dene mensche mich wird abkopple, wo mich eigentlich wenig verbinded und wonich kei freud han am mich mit ihne uusztusche … und mich anstatt desse no meh em schriibe wird widme und am rede mit dem mikrophon, dass ich anstelle von hoefliche und sinnarme gspraech mit mitmensche wo ich nur en teil vo dem saege chan was ich wuerklich glaube .. dass ich anstelle devo vill lieber sottigi monologe und vortraeg wird halte, ganz egal oeb si jemals vo irgendoepperem beachtet werded oder oeb sie nur fuer mich da sind
ja wahrschinlich isch es grad ebeso wie vorher mit dem … sich a fraue uufzgeile als sexobjekt … oder … die eigene persoenliche subjektive maennliche gluescht mit dene gluescht vo dene wiibliche persoenlichkeite zverbinde wo eim ueber e weg laufed … alles e frag vor betrachtig …
maengisch isch e gueti selbstbeobachtig wie ne gueti selbstbefriedigung wertvoller als en hoefliche sinnarme uustusch zwuesched mensche wo sich noed wuerklich wend ufenand iilaa







jetzt wuerd ich gerne de iistig wider finde zu dere gschicht wo en moegliche weg ine zuekunft zskizziere wo de nationalstaat weniger dominant isch und dmensche wo wei zaemelaebe wo wei wie en wahlfamilie mitenand solidarisch sii ohni enand zbefaehle, ohni sich gegesiitig mit emene stuck papier mit regle und gsetz druf zdrohe oder enand ihri entwicklig zhindere durd aadrohig vom enand iizspeere, enand dexistenzgrundlag wegzneh soett sich eine oder die anderi noed a das halte wo es paar joggle uf es papier kritzlet hend … isch ja laecherlich die ganz sach mit dem gsetz, bin ziemlich enttuescht dass ich erst jetzt das langsam verstande wie arm es isch
wie arm im geist e gmeinschaft muess sii wenn sie es stuck papier brucht um ihri verhaltensregle oder ihri erwartige anenand derart muess uufschriibe… aber denn wiederum … dhauptschuld dass es sowiit choo isch mit ues mensche …wenn ich denn ueberhaupt mich moecht sowiit reduziere als mensch… bin mir nid immer so sicher oeb das so en gueti idee seg … die besser idee waer ich wuerd mich als kosmisches waese verstooh wo es ziitlang die menschlichi erfahrig mitmacht … aber zrugg zum wieso mir so fan sind vom gsetz … well es ebe die gwaltherrscher geh het fruehner wo mit em schwert cho sind is dorf und vo allne de zentel vor ernti verlangt hend
eifach grad well sie das so entschide hend, die sich selber adlig nennende, sich gegensiitig als koenige anerchennende, als vo gott erwaehlti herrscher ueber dmehrheit vo de mensche … dene … oh ich chan mini wuet chum zrugghalte … ich beschimpfe sie immer und immer wieder was langsam echli muehsam wird, vor allem wahrschinlich fuer die ein oder zwei leser oder leserinne vo dem text .. aber egal, isch a therapie … um mis hirni vo all dem uufzwungene gschichtsunterricht zbefreie zreinige … ja villicht isch es sogar wichtig, dass ich no es paar hundert mal die verr…kte got…mte wuerklich nid noble sich als oeppis bessers angestellte feudale familie beschimpfe damits mer wieder besser gaht und ich ueber die geischtige vergwaltigung hinweg chume won ich als chind han erliide muesse dank dem schwiizer nationalstaat oder dem kantonale erziehigsdirektor … mich tschuderts scho wenn ich das wort schribe … erziehigsdirektor … voll chrank die welt

aber ebe  … die sich selbst uf de thron gsetzte familie hend dur ihres morde und bedrohe vo de weniger gschickt mit waffe hantierende mitmensche …  die horror und terror grundlage gschaffe, dass nach emene wiili vo dere willkuer dur die feudale strukture … koenige und adligi hend jederziit choene jedem sland wegneh wo eine und eini druff ihre gmuesgarte pflanz hend, hend mensche nach lust und laune is gfaengniss gsteckt und id sklaverei
zwunge … was denn zur entwicklig vom wunsch nach ere grechtigkeit gfuehrt het wo wiederum het regle verlangt wo sich au die unterdruecker die uusbueter hetted soelle dra halte
und well mir irgendwie ues so fescht i de momentane gnuss und wunscherfuellig oder troestig vo erlittenem schmerz … i sinnliche erlebniss … gstuertzt hend … haend mir wohl daenkt es isch besser mir wuerd die regle uufschriibe, das gsetz wo verhindere soett dass in zuekunft wieder en diktator, en gwaltherrscher mache chan was er wott
oder isch es echt so gsi, dass es em einzelne voellig egal isch gsi, was dgmeinschaft grad vor es paar tag oder vor es paar wuche oder vor es paar jahr entschiide het, wenn die vergangeni abmachig im widerspruch gsii isch 
mit em momentane persoenlich wunsch zur beduerfnissbefriedigung … und sgsetz dezue da gsi isch oder immer no isch um die einzelne zermahne, dass die persoenlichi beduerfnissbefriedigung nid ueber em allgemeinwohl steit … dass nid der staerchschti oder de ruecksichtslosischti oder de wo am beschte anderi chan i sinn bann schlaa … soell smeischte ueberchoo, sondern dass alli mensche srecht hend dass sie in wuerde choend lebe, dass es gnueg lebe in der mitti vom l het fuer alli

und so bin ich wieder gfange ir verteidigung vom sinn vom gsetz

wenn ich han doch woelle verzelle vor muria … ha, ich weiss jetzt was ich mach, ich gang jetzt goge e zigi rauche .. aber vorene kopier ich no de biz hie ane woni ich im vorherige 
https://archive.org/details/dedrittiteil ueber dmuria bereits aadueted han:


dmuria isch vor zwaenzg jahr i dschwiiz cho nachdem sie ihre schwiizer maa ghuerated het in ihrer heimat in palestina 
sie het sich in ihrer ganze ziit ide schwiiz sehr iigsetzt fuerd anerkennig vom land palestina als selbstaendige staat, 
het briefe gschickt zur uno und a europaeischi regierige, het geld gsammlet um olivenoel seife manufakture in palestina 
zunterstuetze mit dringend benoetigtem kapital, indem sie fascht jedi wuche ein oder zwei tag lang mit dene em koerper
wohltuenende pflegende seifene uf maerkt und bi private wie au gschaefter uf werbe/verchoufstour isch gange

im fruehlig 2018 wo sie voll freud em initiativkomitee "der eid verloo soell moeglich sii der genossin"
biitrete isch, het sie bereits einiges vo ihrer wuet und truur choenne abbaue … 
wuet und truur ueber dtate vo de
kolonialmaecht 
einersiits die ehemalige 
droemer und dbrite wo palestina hend plaget 
sowie vom huetigi bsatzer israel wo gstuetzt wird dur de selbsternannti weltpolizist usa … was fuer en chranke witz, 
de nationalstaat usa git vor dwerte vo menschrecht zverteidige ueberall uf der welt
und selber het de besatzerstaat usa  millione vo indigeni ersti iiwohner vo nordamerika im stil vomene geplante
voelkermord umbracht… und hets nonig emol so wiit bracht, sich die eigene besatzervergangenheit und -gegenwart
iizgstaah  … 
mmmh... wer isch jetzt das wider wo die wertig vo …chrank … und … witz … inebringt .. wohl eher 
de author wo es fascht nid anebringt sich huet abed i die wiiblichi energie vor muria izschluefe …

dmuria haet langsam langsam im verlauf vo de letzte 20 jahr doerfe immer meh gfuehl vo hoffnig und en glaube
an e strahlend positivi zuekunft fuer palestina i sich naehre, mit jedem jahr vo ihrer zaemearbeit
mit de seifehersteller, mit de handwerker vor ort in palestina … mit jedere erfolgriiche praesentation vo de seifene
bin ere juedische glaubensgruppe imene dorf oder enere stadt hie i de schwiiz … hett sie choenne gedanke vo 
verzwiiflig, wuet und wunsch nach rache  umwandle



wo es denn im verlauf vom jahr 2018 immer besser vorwaerts gange isch mit de entwicklig und em teschte vo blockchain technologie gstuetzte digitale identitaetsnachwiise und - uuswiise und es absehbar isch worde, 
dass vor endi jahr no de nationalstaat schwiiz sine buergerinne und buergerinne die staatlichi pruefti digitali unterschrift wird aabiete … um damit au uebers internet zum biispil en unterschrift zleiste um en initiative zunterstuetze … hend sich die acht initiante druf geinigt, dass jede und jedi vo ihne wuerd die ganz eigeni lebenssituation und lebensgeschicht mit iibringe um es ganz eignigs argumentarium zkreire
ganz gezielt au mit dere absicht, dass de aagsprocheni schwiizer mitmoensch sich ueberlege wuerd, was er oder sie denn devo hett, wenn dverfassig vo de eidgenosseschaft um en artikel wuerd erwiitered werde
wo jedere politische gmeind de uustritt us dem nationalstaat erlaube wuerd


dmuria het imene halbstuendige tonbiitrag verzellt vo ihrer chindheit im bsetzte palestina, vom liide unter em israelische militaer,
aber au vom uufbau vo enere autonome wirtschaft, vo de unterstuetzig wo sich dsympathisante vo palestina gegensiitig tue schaenke
vo de vilne israelische buergerinne und buerger wo nid iiverstande sind mit dem kurs vo de hardliner und extreme siedler
vo all dere liebi und harmonie wo sie hett choene gspuere zwuesche villne palestinenserinne und israelis wo nuemme woi enand
bekaempfe aber sich dhand gaebed und zaeme fuer e fride dur dwuesti pilgered

a einere stell seit si:


so wie palestinenser und israelinne zaeme schaffe, rede, iri freiziit verbringe und au zaeme romantischi beziehig hei …
 hie ir schwiiz wie im nahe oste
so gsehn ich au e moeglichi zukunft wo eis dorf nebed em andere chan friedlich sii, eis dorf isch immer no mitglied
vo dem oder dise kanton vo de schwiiz, und s andere, snachbardorf isch mit ere 80 prozentige mehrheit anere
gmeindsversammlig uustrette us em nationalstaat und ab dem moment selbstaendig, frei, sin eigene souveraen
ich han gseh wie us fiinde choend feinde werde
und so gsehn ich die moeglichkeit wie de nationalstaat wo bisher kein gedanke kein artikel i siinere verfassig het kennt
wo emene teil vo ihm erlaube wuerd de nationalstaat zverlaa … dass sich ebedae nationalstaat und dgmeinde wo sich
zu ihm bekenne, wohl fuehle wird ir nachbarschaft vo freie gmeinde wo vorher mitglied vo ihm gsii sind